إيريطيريا
{{معلومات دولة}}
{{مقال_مهضور|أوديو إيريطيريا.ogg|10 أكتوبر 2022}}
'''إيريطيريا''' (ب التيݣرينية: ሃገረ ኤርትራ) هي بلاد ف شرق إفريقيا، و بالضبط ف لقرن لإفريقي. تاتحدّها [[السودان]] من لغرب، [[إتيوپيا]] و دجيبوتي من لجنوب، و [[لبحر لحمر]] من الشمال والشرق.

لأرض اللي فيها إيريطيريا عندها تاريخ سياسي قديم. مابين لقرن اللول و التاني د لميلاد كانت تابعة للمملكة د أكسوم، اللي دخّلات ل[[مسيحية]] ف لقرن الرابع. ف لعصور لوسطانية، كانت لمملكة اللي حكمات تما هي مدري بحري (لبلاد د لبحر). ف 1890 ستعمرات [[الطاليان]] إيريطيريا و بقات تابعا ليها تال 1941، اللي هو لعام اللي خداو لبريطانيين لأرض من الطاليانيين و ستعمروها. ف 1950 دخّلات إتيوپيا لأرض د إيريطيريا معاها. هاد التدخيلة جابت حرب بقات 40 عام حتا دارت [[لأمم لمتحدة]] ستيفتاء صوتو فيه لأغلبية على لإستقلال، و ولاّت إيريطيريا بلاد مستاقلة ف 1993.<ref>{{مرجع ويب
|url=https://www.ida2at.com/eritrea-tales-of-arabs-who-doesnt-know-them-arabs/
|title=إريتريا: حكايات العرب الذين لا يعرفهم العرب - إضاءات (2016)
|archive-url=https://web.archive.org/web/20230205101650/https://www.ida2at.com/eritrea-tales-of-arabs-who-doesnt-know-them-arabs/
|archive-date=2023-02-05
|accessdate=2020-09-20
|url-status=live
}}</ref>

تيسكنو ف إيريطيريا تقريبا 6 د لمليون د الناس و لعاصمة ديالها هي أسمارا. الدستور د لبلاد ما فيه تا لغة رسمية، و لكن اللغات اللي كاتخدّم ف لإدارة هي التيݣرينية و [[لعربية]] و [[نݣليزية|لينݣليزية]]، و عاد كاين 9 د اللغات اللي كلّها لغات وطنية. لفلوس اللي كاتخدّم هي النقفة. إيريطيريا داخلة مع لأمم لمتحدة و [[ليتيحاد ليفريقي]]، و هي عضو مراقب ديال الجامعة د الدول لعربية.
== مصادر ==
{{عيون}}
{{Commons category|Eritrea}}
{{زريعة}}
{{ضبط مخازني}}

[[تصنيف:إيريطيريا| ]]
[[تصنيف:بلدان د إفريقيا]]
[[تصنيف:مقالات فيها مصدر و علاين 3000 بايت]]
إيريطيريا (ب التيݣرينية: ሃገረ ኤርትራ) هي بلاد ف شرق إفريقيا، و بالضبط ف لقرن لإفريقي. تاتحدّها السودان من لغرب، إتيوپيا و دجيبوتي من لجنوب، و لبحر لحمر من الشمال والشرق.

لأرض اللي فيها إيريطيريا عندها تاريخ سياسي قديم. مابين لقرن اللول و التاني د لميلاد كانت تابعة للمملكة د أكسوم، اللي دخّلات لمسيحية ف لقرن الرابع. ف لعصور لوسطانية، كانت لمملكة اللي حكمات تما هي مدري بحري (لبلاد د لبحر). ف 1890 ستعمرات الطاليان إيريطيريا و بقات تابعا ليها تال 1941، اللي هو لعام اللي خداو لبريطانيين لأرض من الطاليانيين و ستعمروها. ف 1950 دخّلات إتيوپيا لأرض د إيريطيريا معاها. هاد التدخيلة جابت حرب بقات 40 عام حتا دارت لأمم لمتحدة ستيفتاء صوتو فيه لأغلبية على لإستقلال، و ولاّت إيريطيريا بلاد مستاقلة ف 1993.

تيسكنو ف إيريطيريا تقريبا 6 د لمليون د الناس و لعاصمة ديالها هي أسمارا. الدستور د لبلاد ما فيه تا لغة رسمية، و لكن اللغات اللي كاتخدّم ف لإدارة هي التيݣرينية و لعربية و لينݣليزية، و عاد كاين 9 د اللغات اللي كلّها لغات وطنية. لفلوس اللي كاتخدّم هي النقفة. إيريطيريا داخلة مع لأمم لمتحدة و ليتيحاد ليفريقي، و هي عضو مراقب ديال الجامعة د الدول لعربية.
 مصادر 

 
تصنيف:بلدان د إفريقيا
تصنيف:مقالات فيها مصدر و علاين 3000 بايت